
Δελτίο Τύπου

«Το Μουσείο πάει…σχολείο!»
Το Κ.Μ.Σ.Τ. πάει… Αρσάκειο
Μαθητές σε ρόλο… καλλιτέχνη! Που συμβαίνει αυτό; Στην εκδήλωση που διοργανώνει το Κρατικό Μουσείο Σύγχρονης Τέχνης με το Αρσάκειο Γενικό Λύκειο Θεσσαλονίκης την Τρίτη 31 Μαρτίου, στους χώρους του Λυκείου και όπου θα εκτεθούν έργα των μαθητών.

Τα έργα αυτά είναι αποτέλεσμα της συμμετοχής των μαθητών στο εκπαιδευτικό προγράμμα του Κ.Μ.Σ.Τ., «Το Μουσείο πάει…σχολείο!» στο πλαίσιο  προγράμματος Αγωγής Σταδιοδρομίας του Αρσάκειου Γενικού Λυκείου Θεσσαλονίκης : «Γνωρίζω τον εαυτό μου μέσα από το χώρο της τέχνης και του μουσείου». Πιο συγκεκριμένα, καθ’ όλη τη διάρκεια τις χρονιάς η ομάδα μαθητών που συμμετείχε, επισκέφτηκε το Κ.Μ.Σ.Τ., ξεναγήθηκε στους χώρους της έκθεσης «Και τώρα;» στο πλαίσιο της διοργάνωσης «Εικαστικό Πανόραμα ΙΙΙ» και συμμετείχε σε βιωματικό εργαστήρι. Η ίδια ομάδα επισκέφτηκε ακόμη το Κέντρο Σύγχρονης Τέχνης Θεσσαλονίκης και την έκθεση «Δημιουργώ άρα υπάρχω». Οι μαθητές ήρθαν σε επαφή με τη σύγχρονη τέχνη και σχολίασαν έργα καλλιτεχνών των εκθέσεων, αλλά και σημαντικών ζωγράφων του 20ου αιώνα με τη βοήθεια των δύο υπευθύνων στα εκπαιδευτικά προγράμματα του μουσείου, Εύης Παπαβέργου και Κατερίνας Παρασκευά. 
Τα έργα της έκθεσης αποτελούν αναπαραγωγές έργων τέχνης του 20ου αιώνα, με σκοπό την κατάδειξη της πορείας της τέχνης, των βασικότερων κινημάτων της και των δημιουργών τους. Για παράδειγμα έργα του Magritte, του Braque, του Andy Warhol και άλλων μεγάλων δημιουργών έρχονται σε διάλογο με φωτογραφίες έργων σύγχρονων Ελλήνων δημιουργών από τις εκθέσεις του Κ.Μ.Σ.Τ., «Και τώρα;» και του Κ.Σ.Τ.Θ. «Δημιουργώ άρα Υπάρχω», τα οποία είχαν μεγαλύτερη απήχηση στους μαθητές. Στην έκθεση, ακόμα περιλαμβάνονται και έργα των ίδιων των μαθητών, τα οποία φιλοτέχνησαν κατά τη διάρκεια βιωματικού εργαστηρίου στο Μουσείο και στο Αρσάκειο Λύκειο. 

Σχεδιασμός και οργάνωση Προγραμμάτων: 
Παπαβέργου Εύη, Ιστορικός Τέχνης - Επιμελήτρια
Παρασκευά Κατερίνα, Μουσειοπαιδαγωγός
Νάνσυ Πυλωνά, καθηγήτρια στο Αρσακείο Γενικό Λύκειο Θεσσαλονίκης
Ομάδα εφαρμογής προγραμμάτων: 
Βολογιαννίδου Εύη, Ιστορικός Τέχνης 
Μανώλη Νικολίνα, Αποφ. Τμήμ. Πλαστ. Τεχνών & Επιστημών της Τέχνης 
Παπαβέργου Εύη, Ιστορικός Τέχνης - Επιμελήτρια
Παρασκευά Κατερίνα, Μουσειοπαιδαγωγός 

Τσακιρίδου Ολυμπία, Ιστορικός Τέχνης 

Πληροφορίες: 
Τηλ: 2310 589222

e-mail: education@greekstatemuseum.com 

INFO

ΥΠΟΥΡΓΕΙΟ ΠΟΛΙΤΙΣΜΟΥ

ΚΡΑΤΙΚΟ ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ

Κολοκοτρώνη 21, Σταυρούπολη 56430, Θεσσαλονίκη

Τ: 2310 589140-1 & 3, F: 2310 600123

www.greekstatemuseum.com,  info@greekstatemuseum.com 

ΚΕΝΤΡΟ ΣΥΓΧΡΟΝΗΣ ΤΕΧΝΗΣ ΘΕΣΣΑΛΟΝΙΚΗΣ

Αποθήκη Β1, Λιμάνι - Τ.Θ. 107 59, 54110 Θεσσαλονίκη 

www.cact.gr , info@cact.gr , www.myspace.com/cact_ 

